Witstinkhout

Die witstinkhout (Celtis africana) is 'n soort netelboom wat algemeen en wydverspreid op die Hoëveld voorkom, dit kom in al die provisies voor. In die res van Afrika is die boom inheems in Angola, Botswana, Burundi, die Comore-eilande, Demokratiese Republiek die Kongo, Eritrea, Ethiopië, Eswatini, Jemen, Gambië, Ghana, Guinee, Kameroen, Kenia, Lesotho, Madagaskar, Malawi, Mosambiek, Namibië, Nigerië, Rwanda, Saoedi-Arabië, Senegal, Sentraal-Afrikaanse Republiek], Somalië, Soedan, Tanzanië, Uganda, Zambië en Zimbabwe. 

Dit is bestand teen droogte en groei vinnig. Die boom bied nie net skuiling vir vee nie maar voëls en diere vreet die vrugte. Dit maak ook 'n goeie koelteboom in 'n tuin en benodig volle son en matige water.

Beskrywing 
Die boom se klein, liggeel blomme verskyn vanaf Augustus tot Oktober, en die vruggies word aan lang, dun stele gedra. Hulle is geel of bruin van kleur en sowat 4 mm in deursnee. Die boom is bladwisselend. Jong blare is heldergroen en is aanvanklik dig behaard aan albei oppervlaktes. Gaandeweg verdof die blaarkleur en die blaarrande vergeel. Die blare is drie-arig vanuit 'n asimmetriese basis en die rande van die boonste helfte of twee derdes is grof saagtandig, alhoewel dit ook soms ongetand kan wees. 

Die boom se FSA-nommer is 39.

Galery

Ander stinkhoute 
Die boom het niks gemeen met die ware stinkhout Ocotea bullata nie, maar het sy naam gekry weens die onaangename reuk van die vars gekapte hout. Die hout is ook van 'n swakker gehalte as dié van die ware stinkhoutboom.

Verwante netelbome van die Celtis-genus, waarvan die blare tipies minder harig is, word geredelik met die witstinkhout verwar. Hierdie spesies word algemeen in suider-Afrikaanse tuine en parke aangeplant, of groei as indringers op rivieroewers en ander stadsgebiede. Van hierdie soorte kan ook met mekaar kruis, aangesien hulle deur windbestuiwing voortplant. C. occidentalis is van Kanadese oorsprong, en verskil deur die vratte aan die bas, benewens die heelwat groter pers of swart vruggies van sowat 1 cm in deursnee. C. australis is van Mediterreense oorsprong. Dit het blare met 'n growwe bokant, en vrugte soos dié van C. occidentalis.  C. sinensis is van oos-Asiatiese oorsprong en het donker, glansende blare, wat slegs aan die ondersy effens behaard is. Dit het donkeroranje vruggies van sowat 6 mm in deursnee. Die talryke vruggies word aan kort, stewige stingels gedra.

Die hophout is vroeër as 'n Celtis-spesie geklassifiseer, en kan eweneens maklik vir 'n witstinkhout aangesien word.

Galery

Sien ook 
 Alfabetiese lys van Suid-Afrikaanse bome

Verwysings

Bronne 

 Die Suid-Afrikaanse Gids- feite en wenke. Isabel Uys. 2009 ISBN 978-1-86919-324-9
 Algemene gids tot BOME. Keith, Paul & Meg Coates Palgrave. 2000. ISBN 1-86872-527-8
 Plants of the World Online

Bome van Afrika
 
Flora van Angola
Flora van Botswana
Flora van Burundi
Flora van die Comore-eilande
Flora van die Demokratiese Republiek die Kongo
Flora van Eritrea
Flora van Ethiopië
Flora van Eswatini
Flora van Gambië
Flora van Ghana
Flora van Guinee
Flora van Jemen
Flora van Kameroen
Flora van Kenia
Flora van Lesotho
Flora van Madagaskar
Flora van Malawi
Flora van Mosambiek
Flora van Namibië
Flora van Nigerië
Flora van Rwanda
Flora van Saoedi-Arabië
Flora van Senegal
Flora van die Sentraal-Afrikaanse Republiek
Flora van Soedan
Flora van Somalië
Flora van Suid-Afrika
Flora van Tanzanië
Flora van Uganda
Flora van Zambië
Flora van Zimbabwe